Številka: 10005-96/2022/3

Datum: 5. 5. 2022

**SPREMEMBE IN DOPOLNITVE POSEBNEGA VLADNEGA PROJEKTA ZA NAGRAJEVANJE TIMOV AMBULANT DRUŽINSKE MEDICINE** **OZIROMA OTROŠKEGA IN ŠOLSKEGA DISPANZERJA**

V Sklepu Vlade Republike Slovenije, št. 10007-130/2021/5 z dne 9. 12. 2021, se v Prilogi I: Posebni vladni projekt za nagrajevanje timov ambulant družinske medicine oziroma otroškega in šolskega dispanzerjav točki »2. Cilji in namen projekta« v drugem odstavku tretja alineja spremeni tako, da se glasi:

»– plačilo 100 % plana storitev pri doseganju 13.000 količnikov (z Aneksom št. 1 k Splošnemu dogovoru za pogodbeno leto 2022 je predvidena ukinitev in vnovična vzpostavitev 100 % plačila storitev pri doseganju 13.000 količnikov),«.

V točki »5. Merilo za upravičenost do sredstev iz naslova izvajanja projekta« se v napovednem stavku za besedo »medicine« doda besedilo »oziroma otroškega in šolskega dispanzerja«.

V točki »7. Izplačilo na individualni ravni« se v tretjem odstavku preglednicanadomesti z novo preglednico, ki se glasi:

»

|  |  |
| --- | --- |
| **Razpon preseganja GK\*** | **% izplačila delovne uspešnosti za zaposlenega** |
| do 1895 | do 0 % |
| od 1896 do 2000 | do 5 % |
| od 2001 do 2100 | do 10 % |
| od 2101 do 2200 | do 15 % |
| od 2201 do 2300 | do 20 % |
| od 2301 do 2400 | do 25 % |
| nad 2400 | do 30 % |

\*v primeru decimalnih števil se GK zaokroži na najbližje celo število.«.

Za četrtim odstavkom se doda nov, peti odstavek, ki se glasi:

»Delovna uspešnost se obračuna v skladu s kriteriji iz preglednice iz tretjega odstavka te točke in sorazmerno z dejansko prisotnostjo zaposlenega, vključenega v projekt. Odstotek (%) izplačila delovne uspešnosti za zaposlenega se obračuna v skladu z razponom preseganja glavarinskega količnika/tim in se lahko zmanjša izključno zaradi odsotnosti zaposlenega, vključenega v projekt.«.